Diari Oficial de la Generalitat Valenciana


Sumari del DOGV 7073, del 23-07-2013 (2013/7357)

Notificació de la sentència dictada en el juí verbal número 52/2013.
--------------------------------------------------------------------

### Dades del document

Número de DOGV
:   7073

Data del DOGV
:   23-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7357


Organisme emissor
:   Jutjat de Primera Instància número 9 de Castelló de la Plana

Tipus de document
:   Edicte

Notificació de la sentència dictada en el juí verbal número 52/2013. [2013/7357]  
Juí verbal 000052/2013-B  
De: Comercial Reig, SL.  
Procuradora: M.ª Pilar Sanz Yuste.  
Contra: Alex y Miri, SL.  
Procurador/a: -  
M.ª Victoria García Ontalba, secretària judicial del Jutjat de Primera Instància número 9 de Castelló de la Plana, faig saber que en el present procediment verbal número 52/2013, seguit a instàncies de Comercial Reig, SL, contra Alex y Miri, SL, s'ha dictat una sentència, dictada en data 5 de juliol de 2013, l'encapçalament i part dispositiva de la qual són, literalment, els següents:  
«Sentència número 000160/2013  
Lloc: Castelló de la Plana.  
Data: 5 de juliol de 2013.  
María Dolores Bellés Centelles, magistrada jutgessa del Jutjat de Primera Instància número 1 de Castelló de la Plana, he vist les actuacions de juí verbal, registrades amb el número 52/2013, promogudes a instàncies de Comercial Reig, SL, representada en juí per la procuradora dels tribunals María Pilar Sanz Yuste i assistida per la lletrada Eva Barruguer Gascó, contra la mercantil Alex y Miri, SL, declarada en rebel·lia, juí que versa sobre reclamació d'una quantitat, i resolc d'acord amb els següents:  
Antecedents de fet  
Primer. Que la representació de la part actora va presentar un escrit de demanda que va correspondre a este Jutjat pel torn de repartiment, on s'assenyalava que, en virtut d'una relació comercial de distribució de begudes mantinguda entre les parts, la mercantil demandada li devia la quantitat de 1.288,12 euros, s'al·legaven els fonaments de dret que estimava aplicables al cas d'actuacions, i acabava demanant que, després dels tràmits legals, es dictara una sentència per la qual es condemnara la demandada a satisfer a l'actora la quantitat de 1.288,12 euros de principal, més els interessos de demora corresponents i les costes que s'originen en el present procediment.  
Segon. Que admesa a tràmit la demanda assenyalada, es va traslladar a la demandada i es van citar les parts a la vista, i a este acte va comparéixer la part actora, que es va ratificar en la seua demanda; la part demandada no hi va comparéixer, per la qual cosa va ser declarada en rebel·lia processal, i va seguir el pleit el seu curs.  
La part actora va proposar la prova documental, que va ser admesa i practicada en l'acte, i va quedar el pleit vist per a sentència.  
Tercer. Que en la substanciació del present procediment s'han observat totes les formalitats de l'orde processal.  
Fonaments de dret  
Primer. En el present litigi la part actora exercita una acció de reclamació d'una quantitat per impagament de factures a la demandada, derivades d'un contracte de compravenda de begudes, a l'empara dels articles 325 i següents del Codi de Comerç, en relació amb els articles 1089, següents i concordants del Codi Civil.  
Segon. De la prova documental que s'adjunta a la demanda, consistent en una còpia de les factures, unida a la incompareixença de la demandada, s'estimen acreditats els fets constitutius de la demanda, per la qual cosa escau estimar-la i condemnar la part demandada al pagament a l'actora de la quantitat de 1.288,12 euros.  
Tercer. La part demandada haurà d'abonar interessos legals des de la interpel·lació judicial el dia 3 de gener de 2013, de conformitat amb els articles 1100 i 1108 del Codi Civil.  
Quart. Atés que s'estima la demanda, escau imposar les costes d'esta litigi a la part demandada, de conformitat amb l'article 394 de la Llei d'Enjudiciament Civil.  
Vistos els preceptes legals esmentats, concordants i la resta d'aplicació especial i general al cas de les actuacions.  
Dispositiva  
Estime la demanda plantejada per la procuradora dels tribunals María Pilar Sanz Yuste, en nom i representació de Comercial Reig, SL; condemne Alex y Miri, SL, a pagar a l'actora la quantitat de 1.288,12 euros, més els interessos legals de la quantitat esmentada, des del dia 3 de gener de 2013, i les costes processals produïdes en el litigi.  
  
Notifiqueu la present resolució a les parts indicant-los que és ferma.  
  
Expediu-ne una testimoniança perquè conste en les actuacions, guardant l'original en el llibre de sentències.  
Esta és la meua sentència, que pronuncie, mane i firme.  
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública el mateix dia de la data, de la qual cosa jo, la secretària judicial, en done fe.  
Castelló de la Plana, 5 de juliol de 2013».  
I atés que el demandat, Alex y Miri, SL, es troba en parador desconegut, expedisc este edicte a fi que li valga de notificació de forma deguda.  
  
Castelló de la Plana, 5 de juliol de 2013.- La secretària judicial: M.ª Victoria García Ontalba.